Publication: Magyar Közlöny
Issue: MK-2000-82 (Year: 2000, Number: 82)
Era: 1990-2004
Section: szóló 1991. évi II. törvényt. Ha az adós valamely kötelezettség biztosítására
Paragraph Index: 364

c) Nem likvid egyéb értékpapírok és a letétek esetében a nyilvántartási értéket kell feltüntetni. A befektetési szolgáltató hitelintézetnek a jelentések hitelkockázatot vizsgáló részeit a befektetési szolgáltatási tevékenységhez nyújtott hitelezés adataival akkor kell kitölteni, ha a hitelnyújtás körülményei és feltételei kimerítik az Épt. 97. és 98. §-aiban meghatározott halasztott fizetés, továbbá a 3. § (3) bekezdésében definiált, és a 95. és 96. §-aiban szabályozott befektetési hitelnyújtás eseteit. A kockázatokat csökkentő óvadéknál a jogszabályban meghatározottak szerinti korlátozást 7 — amikor az óvadékkal már nem rendelkezhet a jogosult — figyelembe kell venni.

Source: https://magyarkozlony.hu/hivatalos-lapok/e57b817d5d110b9a3d7a9b00eb71e8fe04e25044/dokumentumok/d47d314b371d0bb789e80a8b422eea88586fef88/letoltes